CELEX: 62014CN0260
Language: da
Date: 2014-05-30 00:00:00
Title: Sag C-260/14: Anmodning om præjudiciel afgørelse indgivet af Curtea de Apel Bacău (Rumænien) den 30. maj 2014 — Județul Neamț mod Ministerul Dezvoltării Regionale și Administrației Publice

1.9.2014   
            
            
               DA
            
            
               Den Europæiske Unions Tidende
            
            
               C 292/15
            
         Anmodning om præjudiciel afgørelse indgivet af Curtea de Apel Bacău (Rumænien) den 30. maj 2014 — Județul Neamț mod Ministerul Dezvoltării Regionale și Administrației Publice
   (Sag C-260/14)
   2014/C 292/19
   Processprog: rumænsk
   
      Den forelæggende ret
   
   Curtea de Apel Bacău
   
      Parter i hovedsagen
   
   
      Sagsøger: Județul Neamț
   
      Sagsøgt: Ministerul Dezvoltării Regionale și Administrației Publice
   
      Præjudicielle spørgsmål
   
   
               1)
            
            
               Udgør den af en ordregivende myndighed — der er modtager af støtte fra strukturfondene — udviste tilsidesættelse af bestemmelser om offentlige kontrakter i forbindelse med indgåelsen af en offentlig kontrakt for gennemførelsen af den støtteberettigede aktivitet for en anslået kontraktværdi, der er lavere end tærsklen i artikel 7, litra a), i direktiv [2004/18/EF] (1), en »uregelmæssighed« (på rumænsk: »abatere«) som omhandlet i artikel 1 i forordning (EF) nr. 2988/95 (2) eller en »uregelmæssighed« (på rumænsk: »neregularitate«) som omhandlet i artikel [2], nr. 7, i forordning (EF) nr. 1083/2006 (3)?
            
         
               2)
            
            
               Hvis det første spørgsmål besvares bekræftende, skal artikel 98, stk. 2, andet punktum, i forordning (EF) nr. 1083/2006 da fortolkes således, at de finansielle korrektioner, der foretages af medlemsstaterne — såfremt de er blevet anvendt på udgifter, der medfinansieres af strukturfondene — som følge af tilsidesættelse af bestemmelser om offentlige kontrakter, udgør administrative foranstaltninger som omhandlet i artikel 4 i forordning (EF) nr. 2988/95 eller administrative sanktioner som omhandlet i forordningens artikel 5, litra c)?
            
         
               3)
            
            
               Såfremt det andet spørgsmål besvares med, at de finansielle korrektioner, der foretages af medlemsstaterne, udgør administrative sanktioner, finder princippet om, at de mindst strenge bestemmelser anvendes med tilbagevirkende kraft som omhandlet i artikel 2, stk. 2, andet punktum, i forordning (EF) nr. 2988/95, da anvendelse?
            
         
               4)
            
            
               Såfremt de finansielle korrektioner er blevet anvendt på udgifter, der medfinansieres af strukturfondene, som følge af tilsidesættelse af bestemmelser om offentlige kontrakter, er artikel 2, stk. 2, i forordning (EF) nr. 2988/95 sammenholdt med artikel 98, stk. 2, andet punktum, i forordning (EF) nr. 1083/2006, også henset til retssikkerhedsprincippet og princippet om den berettigede forventning, da til hinder for, at en medlemsstat foretager finansielle korrektioner reguleret ved en national retsakt, som træder i kraft efter det tidspunkt, hvor det antages, at den påståede tilsidesættelse af bestemmelser om offentlige kontrakter er sket?
            
         
      (1)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EFT L 134, s. 114).
   
      (2)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser EFT L 312, s. 1).
   
      (3)  Rådets forordning (EF) n r. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EFT L 210, s. 25).